Sjálfstæðisfélögin í Borgarfirði senda Illuga tóninn Félagsundur Sjálfstæðisfélaganna í Borgarfjarðar - og Mýrasýslu sem haldinn var í Borgarnesi 12. desember síðastliðinn samþykkti ályktun þar sem mótmælt er harðlega þeim áformum flokksfélaga þeirra , Illuga Gunnarssonar mennta - og menningarmálaráðherra , að leggja niður Landbúnaðarháskóla Íslands að Hvanneyri . „ Nýlegar skýrslur sýna að hvorki eru fagleg eða fjárhagsleg rök fyrir sameiningu Landbúnaðarháskólans á Hvanneyri við Háskóla Íslands . Þvert á móti er fagleg staða Landbúnaðarháskóla Íslands góð , “ segir í ályktun sjálfstæðismanna í Borgarbyggð . Þá segir í ályktun félaganna : „ Í haust var birt niðurstaða gæðaúttektar á starfi Landbúnaðarháskóla Íslands . Úttektin er unnin á vegum gæðaráðs íslenskra háskóla af erlendum sérfræðingum . Niðurstaða úttektarinnar er sú að trausti er lýst á skólastarfinu og gæðum þeirrar kennslu og þjónustu sem hann veitir . Þá liggur fyrir kostnaðargreining á að sameining við HÍ mun leiða til aukinna útgjalda fyrir menntakerfið . Fundurinn mótmælir því þessari fjandsamlegu yfirtöku ráðherra og Háskóla Ísland á landbúnaðarnámi á háskólastigi og telur hana vera aðför að héraðinu . Við skorum á forystu Sjálfstæðisflokksins að hlusta á aðvörunaorð þingmanna okkar í kjördæminu , sveitarstjórnarfólks í Borgarbyggð og almennra flokksfélaga í þessu alvarlega máli . Þingmenn okkar sjálfstæðismanna í kjördæminu hafa talað einum rómi í þessu máli . Fundurinn bendir á að Haraldur Benediktsson er fyrrverandi formaður Bændasamtaka Íslands og gjörþekkir málefni Landbúnaðarháskóla Íslands . Bændasamtökin , undir forystu Haraldar , studdu sameininguna sem varð 2005 og sat Haraldur í 8 ár í háskólaráði Landbúnaðaháskóla Íslands . Það að taka ekkert tillit til hans sjónamiða og Einars Kristins Guðfinnssonar , fyrrverandi Landbúnaðarráðherra og oddvita okkar í NV -kjördæmi , eru fráleit skilaboð Sjálfstæðisflokksins til hinna dreifðu byggða í kjördæminu . Landbúnaðarháskólinn á Hvanneyri er ein af mikilvægustu stoðum í samfélaginu í Borgarbyggð og Vesturlandi öllu . Sporin hræða og mikil óvissa er um framtíðarstarfsemi á Hvanneyri ef þessi ráðagerð gengur eftir . Við krefjumst þess að formaður Sjálfstæðisflokksins og þingmenn flokksins snúi bökum saman gegn áformum menntamálaráðherra og standi vörð um sjálfstæði Landbúnaðarháskóla Íslands að Hvanneyri . Það getur ekki samrýmst grunngildum í stefnu Sjálfstæðisflokksins að auka miðstýringu í menntakerfinu að óþörfu með þessum hætti . Það er hörð andstaða meðal flokksmanna í Borgarbyggð við þessa ráðagerð og mikil óánægja með framgöngu mennta - og menningarmálaráðherra á fjölmennum íbúafundi sem haldinn var í Borgarnesi fyrir skömmu , “ segir að lokum í ályktun sjálfstæðisfélanna í Borgarfjarðar - og Mýrasýslu .